

**GLAVNI GRAD - PODGORICA**

**SEKRETARIJAT ZA KOMUNALNE POSLOVE**

**IZVJEŠTAJ O SPROVOĐENJU PLANA UPRAVLJANJA KOMUNALNIM**

**I NEOPASNIM GRAĐEVINSKIM OTPADOM U GLAVNOM GRADU - PODGORICA**

**ZA 2023. GODINU**

**Podgorica, april 2024.godine**

**SADRŽAJ**

UVOD………………………………………………………….……………………………………..……….3

1.Osnove sadržaja Lokalnog plana upravljanja otpadom u Glavnom gradu Podgorica…….……….3

2.Upravljanje komunalnim i neopasnim građevinskim otpadom u Glavnom gradu Podgorica……...4

3.Realizovane aktivnosti....................................................................................................................4

4.Zaključna razmatranja....................................................................................................................7

5.PRILOZI

Prilog 1........................................................................................................................................9

Tabelarni prikaz sakupljenih količina otpada i količina sakupljenih

reciklabilnih frakcija otpada ..........................................................................................................9

Prilog 2 .......................................................................................................................................10

Tabelarni prikaz saniranih odlagališta otpada u Glavnom gradu................................................10

Prilog 3........................................................................................................................................11

TABELARNI PRIKAZ INVESTICIONIH ULAGANJA

* Sredstva iz Budžeta Glavnog grada......................................................................................11
* Sredstva „Čistoća“ d.o.o. Podgorica......................................................................................11

UVOD

Shodno Zakonu o upravljanju otpadom ( u daljem tekstu Zakon) i Pravilniku o bližem sadržaju i načinu podnošenja godišnjih izvještaja o sprovođenju planova upravljanja otpadom („Službeni list CG", br. 53/12), Sekretarijat za komunalne poslove je izradio Izvještaj o sprovođenju plana upravljanja komunalnim i neopasnim građevinskim otpadom u Glavnom gradu Podgorica za 2023. godinu. Izvještaj je izrađen na bazi raspoloživih podataka dostavljenih od strane “Deponija” d.o.o. Podgorica, “Čistoća” d.o.o. Podgorica, “Zelenilo” d.o.o. Podgorica i Uprave za inspekccijske poslove Glanog grada i Službe komunalne policije Glavnog grada Podgorica.

Izvještajem je dato postojeće stanje upravljanja komunalnim i neopasnim građevinskim otpadom u Glavnom gradu, aktivnosti koje su realizovane u izvještajnom periodu, i zaključna razmatranja s predlogom aktivnosti i mjera u cilju unaprjeđenja i obezbjeđivanja održivog upravljanja otpadom.

1. Osnove sadržaja Lokalnog plana upravljanja otpadom u Glavnom gradu Podgorica

Plan upravljanja komunalnim i neopasnim građevinskim otpadom u Glavnom gradu Podgorica za period 2016-2020.godine, shodno odredbama Zakona o upravljanju otpadom, donijela je Skupština Glavnog grada Podgorice. Sadržaj Lokalnog plana propisan je Zakonom o upravljanju otpadom.

Lokalnim planom predviđen je finansijski i akcioni plan kojim su definisane zakonodavno - pravne i tehničko - tehnološke aktivnosti za period za koji je donijet plan. Akcionim planom za sprovođenje Lokalnog plana definisani su ciljevi i zadaci utvrđeni u skladu sa Zakonom o upravljanju otpadom, Državnim planom upravljanja otpadom u Crnoj Gori i obavezama Crne Gore kao kandidata za članstvo u EU i trenutnim stanjem u pogledu ostvarenih rezultata u oblasti upravljanja otpadom, koji se odnose na: unaprjeđenje postojećeg zakonodavno-pravnog sistema na lokalnom nivou; uspostavljanje planskog okvira na lokalnom nivou; unaprjeđenje sistema upravljanja otpadom, uvođenje odvojenog sakupljanja otpada; obezbjeđivanje tehničke podrške u pogledu konsultacija i izrade neophodnih studija i tehničke dokumentacije; obezbjeđivanje tehničke podrške u izgradnji potrebne infrastukture.

Planom su predviđeni ciljevi koji se odnose na upravljanje komunalnim otpadom, s akcenatom na primarnu selekciju, kroz uspostavljanje sistema na principu dvije kante „suva“ i „mokra“ frakcija otpada, uspostavljanje sakupljačke mreže u ruralnim naseljima, izgradnji reciklažnih dvorišta, nabavci nedostajuće opreme za sakupljanje reciklabilnih materijala, jačanje kapaciteta komunalnih preduzeća, intenzivnijim aktivnostima u domenu jačanja javne svijesti, unaprijeđenje odnosa javnih komunalnih preduzeća i stanovništva, inteziviranjem aktivnosti ovih preduzeća u domenu animiranja stanovništva, izgradnja planiranih postrojenja i nabavka nedostajuće mehanizacije i opreme, uspostavljanje odgovarajuće evidencije o tokovima otpada, smanjenju količine otpada koji se odlaže u sanitarnu kadu na deponiji “Livade” i dr.

Planom je tretirano postojeće stanje upravljanja komunalnim i neopasnim građevinskim otpadom, shodno zakonskim propisima, nadležnostima privrednih društava kojima je povjereno upravljanje ovim vrstama otpada, i postojećom komunalnom infrastrukturom.

Na bazi postojećeg i planiranog stanja, i postavljenih ciljeva, Plan je na realan i primjenljiv način koncipirao održivo upravljanje komunalnim i neopasnim građevinskim otpadom u Glavnom gradu, i obuhvata sve faze upravljanja otpadom, od nastanka do njegovog konačnog zbrinjavanja, i stavlja akcenat na dvije najvažnije karike u organizovanom održivom upravljanju otpadom:

1. primarnu selekciju, uvođenjem selektivnog sakupljanja otpada iz domaćinstava kroz dvije frakcije: “suvu” frakciju - reciklabilni materijali (papir, PET amabalažu, plastiku, karton, limenke i dr.) i “mokru” frakciju - organski biorazgradivi otpad.

2. podizanje ekološke svijesti građana, kroz organizovanje edukacije od strane nadležnih organa uprave i gradskih službi, radi upoznavanja svih ciljnih grupa (zaposlenih u komunalnim službama kojima je povjereno upravljanje otpadom, građana mjesnih zajednica, djece u predškolskim i školskim ustanovama, vaspitače i obrazovni kadar u ovim ustanovama) sa potrebom pravilnog i zakonski definisanog sakupljanja komunalnog otpada,benefitima koje ono donosi kroz zaštitu životne sredine i uspostavljanje sistema cirkularne ekonomije.

Zbog kašnjenja donošenja novog Državnog plana, a na osnovu Zakona o upravljanju otpadom, produžena je primjena postojećeg Lokalnog plana za Glavni grad Podgoricu.

1. Upravljanje komunalnim i neopasnim građevinskim otpadom u Glavnom gradu Podgorica

Organizovanje i sprovođenje upravljanja komunalnim i neopasnim građevinskim otpadom, podrazumijeva kontrolisano sakupljanje, transport, preradu i zbrinjavanje, kao i vođenje evidencije količine kako sakupljenog, tako i zbrinutog otpada, i shodno Zakonu povjereno je jedinici lokalne samouprave,

Glavni grad je poslove sakupljanja i transporta komunalnog i neopasnog građevinskog otpada, Ugovorom opovjeravanju obavljanja komunalnih djelatnosti i korišćenju komunalne infrastrukture i drugih sredstava u svojini Glavnog grada Podgorica (“Sl.list CG- opštinski propisi“ br. 16/20) povjerio “Čistoća” d.o.o. Podgorica, poslovi sakupljanja, obrade i zbrinjavanja otpada Ugovoromopovjeravanju obavljanja komunalnih djelatnosti i korišćenju komunalne infrastrukture i drugih sredstava u svojini Glavnog grada Podgorica(“Sl.list CG- opštinski propisi“ br.16/20), povjereni “Deponija” d.o.o. Komunalni otpad se odlaže na sanitarnu deponiju »Livade«, a neopasni građevinski otpad na privremenom odlagalištu »Mojanski krst« u Mojanovićima, Opština Zeta.

Upravljanje biootpadom, tj.zelenim otpadom sa javnih zelenih površina povjereno je “Zelenilo“ d.o.o. Podgorica, Ugovorom opovjeravanju obavljanja komunalnih djelatnosti i korišćenju komunalne infrastrukture i drugih sredstava u svojini Glavnog grada (“Sl.list CG- opštinski propisi“ br. 16/20). Zelenilo d.o.o. je u toku 2021.godine izradilo Glavni projekat postrojenja biokompostane, čija je lokacija predvidjena u Podgorici na zemljištu koje je u vlasništvu Glavnog grada, a ustupljeno na korišćenje Zelenilo d.o.o.. U toku 2024. godine uradiće se revizija Glavnog projekta kako bi se uskladile cijene. Glavni izvor finansiranja je IPA fond 2025-2027.godina. Osim Glavnog projekta i revizije potrebno je još izraditi i Studiju procjene uticaja na životnu sredinu koja će biti urađena u toku 2024. godine.

Takođe,u Glavnom gradu se vodi evidencija o količini sakupljenog komunalnog otpada, odnosno količini otpada koji se doprema na sanitarnu deponiju »Livade«. Svako komunalno vozilo sa komunalnim otpadom, koje ima odgovarajući identifikacioni broj, prilikom ulaska u krug sanitarne deponije vaga se na elektronskoj vagi.

3.Realizovane aktivnosti

Količine ukupno dopremljenog otpada na deponiju „Livade“ u 2023.godini iznose 84.317,7 t. od čega je sa teritorije Glavnog grada sakupljeno 68.809,9 tona komunalnog otpada. Preostala količina otpada dopremljena je iz: Opštine Danilovgrad 5.382,2 t, Prijestonice Cetinje 5.526 t, Opštine Šavnik 299,7 t, Opštine Plužine 539,7 t i Opštine Tuzi 3.759, 5 t.

U Regionalnom reciklažnom centru, preduzete su aktivnosti na povećanju selektivnog sortiranja dopremljenog komunalnog otpada. Procenat selekcije otpada i pored stvorenih pretpostavki za selektivno sakupljanje komunalnog otpada, još uvijek nije na zadovoljavajućem nivou. Od ukupnih količina dopremljenog komunalnog otpada i otkupljenog ambalažnog otpada selektovano je: 1.526,29 t od čega: 881,58 t kartona, 316,89 t papira, 69,50 t LDPE-a, 84,72 t plastike, 111,98 t PET ambalaže, 54,32 t željeza,10,3 t aluminijuma.

Uspostavljanje primarne selekcije kroz koncept selektivnog sakupljanja otpada na “suvu” i “mokru” frakciju otpada, i pored aktivnosti preduzetih od strane nadležnih organa uprave, privrednih društava kojima je povjereno upravljanje komunlanim otpadom, i sprovođenog inspekcijskog i komunalnog nadzora, tokom 2023. godine nije dalo očekivane rezultate. Kako bi ovaj projekat u potpunosti uspio i za rezultat imao pozitivan ekološko – ekonomski efekat, potrebna je podrška i uključivanje građana, koja je najvećim dijelom izostala, što ukazuje na potrebu kontinuiranog jačanja ekološke svijesti o značaju odgovornog postupanja s otpadom i njegovom negativnom uticaju na životnu sredinu i ljude.

U cilju stvaranja što adekvatnijih uslova za sakupljanje komunalnog otpada, tokom 2023.godine ugrađen je 67 polupodzemni kontejner, od čega 21 polupodzemni kontejner od 3m3 i 46 polupodzemnih kontejnera od 5m3.

Na lokacijama gdje nisu postojali uslovi za ugradnju polupodzemnih kontejnera, postavljeno je 19 posuda za sakupljanje komunalnog otpada 1,1 m3 (metalni kontejneri) na 9 novoformiranih mikrolokacija, dok je remontovano 1567 kontejnera.

U izvještajnom periodu sprovedene su aktivnosti na remontu oštećenih posuda, zamjeni oštećenih poklopaca, točkića, sanaciji niša i sl., u cilju uštede i stavljanja u funkciju postojećih posuda za sakupljanje komunalnog otpada.

Elaboratom o postavljenim posudama za sakupljanje komunalnog otpada na teritoriji Glavnog grada i Opštine Zeta na dan 31.decembar 2023. godine evidentirano je 3337 metalnih posuda za sakupljanje komunalnog otpada zapremine 1,1 m³ na 1803 lokacije, od čega je na teritoriji Glavnog grada postavljeno 2806 posuda na 1432 lokacije, dok je u Opštini Zeta postavljena 531 posuda na 371 lokaciji.

U Glavnom gradu postavljeno je pet reciklažnih dvorišta na sljedećim lokacijama: Ul.Iva Vizina na Zabjelu, Ul.Orijenska na Zlatici, Ul.Husinskih rudara na Koniku, Ul.Kritskog odreda u Donjoj Gorici, Bulevar Mihaila Lalića u Tološima. Tokom izvještajnog perioda u reciklažnim dvorištima sakupljeno je 318.938 kg komunalnog reciklabilnog otpada, od čega 307.015 kg neopasnog otpada i 11.923 kg opasnog otpada.

Broj korisnika kojima se pruža usluga organizovanog sakupljanja komunalnog otpada iznosi 71.582 korisnika.

Cijene usluga sakupljanja, transporta, prerade i zbrinjavanja komunalnog otpada su utvrđene na osnovu površine objekta korisnika (jedinica mjere: m2 stambenog, odnosno poslovnog prostora), u skladu sa članom 6, stav 1, Uredbe o bližim elementima i metodologiji za određivanje cijena komunalnih usluga. Kod pravnih lica, cijene su određene primjenom korekcionog faktora (čl. 6, stav 2 pomenute Uredbe).

Shodno Odluci o načinu odvojenog sakupljanja i sakupljanja komunalnog otpada, radi obrade na teritoriji Glavnog grada, tokom 2023. godine postavljane su posude zapremine 10m3, za odlaganje biljnog i kabastog otpada na javnim površinama i reciklažnim dvorištima.U cilju obezbjeđivanja što boljih uslova, i sprječavanja nepropisnog odlaganja ovih vrsta otpada na javnim površinama, pored ovih posuda, građanima je omogućeno da radnim danima na pet reciklažnih dvorišta, besplatno mogu odložiti biljni i kabasti otpad iz domaćinstva.

U periodu 01.01.-31.12.2023.godine sakupljeno je i odloženo 4,16 t komunalnog otpada, 7,08 t biljnog otpada i 79,07 t kabastog otpada, što ukupno iznosi 90,28 t otpada.

Glavni grad Podgorica pokrenuo je projekat izgradnje Postrojenja za preradu neopasnog građevinskog otpada, shodno nadležnostima i zakonskim propisima koji regulišu ovu oblast. Osnovni cilj projekta je prerada neopasnog građevinskog otpada, radi ponovne upotrebe, shodno zakonski postavljenim ciljevima, kao i zaštita javnih površina od devastacije, usljed nelegalnog odlaganja ovog otpada od strane nesavjesnih pojedinaca.

Tokom 2023.godine, realizovani su poslovi u vrijednosti od koji se odnose na izradu Studije izbora lokacije. U toku je nastavak aktivnosti “Čistoća” d.o.o., „Deponija“ d.o.o. i Sekretarijata za komunalne poslove, na implementaciji projekta izgradnje Postrojenja za preradu neopasnog građevinskog otpada.

Sakupljenje količine građevinskog otpada iznose 3.425t, od čega od pravnih lica 2.128t, od fizičkih lica 1.263 , od strane “Čistoća” d.o.o. Podgorica 34t.

Tokom 2023.godine realizovane su aktivnosti na podizanju ekološke svijesti građana,s akcentom na predškolsku i školsku populaciju. Radionice su imale za cilj podizanje ekološke svijesti o značaju slektivnog sakupljanja otpada, reciklaži i benefitima koji se ovim putem ostvaruju.

U izvještajnom periodu u kontinuitetu su realizovane aktivnosti na uklanjanju i sanaciji neuređenih odlagališta na teritoriji Glavnog grada. Popisom neuređenih odlgališta sa planom sanacije, identifikovano 18 lokacija neuređenih odlagališta otpada, pri čemu je uklonjeno 11.830 m³ raznog otpada u iznosu 168.208,40 eura.**1**

Postojeća infrastruktura, mehanizacija i oprema za upravljanje otpadom obezbjeđuje organizovano upravljanje otpadom. Na sanitarnoj deponiji »Livade« izgrađene su četiri sanitarne kade, Regionalni reciklažni centar za selekciju otpada, Pogon za tretman vozila van upotrebe, Baklja za spaljivanje biogasa i Pogon za prečišćavanje procjednih voda sa deponije, reciklažna dvorišta.

Modernizovana mehanizacija, specijalizovana vozila i oprema čije je nabavka izvršena u izvještajnom periodu, obezbjeđuje adekvatnu i blagovremenu realizaciju poslova upravljanja otpadom, kvalitetno i blagovremeno sakupljanje otpada iz polupodzemnih kontejnera,metalnih posuda za sakupljanje komunalnog otpada, čišćenje javnih površina, sanaciju neuređenih odlagališta otpada, selekciju, preradu i zbrinjavanje komunalnog otpada.

Nastavljene su aktivnosti na obezbjeđivanjiu uslova za održivo upravljanje komunalnim i neopasnim građevinskim otpadom u 2023.godini, kroz značajna investiciona ulaganja koja su se između ostalog odnosila na nabavku vozila i opreme, nabavku i sanaciju komunalnih objekata i ostalih potrebnih sadržaja.

Ukupan iznos finansijskih sredstava realizovan po ovom osnovu iznosi 1.698.061,27 eura. **2**

Tokom izvještajnog perioda sprovođen je inspekcijski i komunalni nadzor. Uprava za inspekcijske poslove Glavnog grada zaprimila je 80 , donešeno 341 rješenje i izdata 42 naloga za novčano kažnjavanje, dok je Služba komunale policije zaprimila je 132 prijave građana za nepropisno odlaganje otpada na javnim površinama. Ukupno je izdato 172 prekršajna naloga uz predmetnoj aktivnosti obezbjeđivanja komunalnog reda. Izdato je 139 prekršajnih naloga, shodno odredbama Odluke o održavanju čistoče i 33 prekršajna naloga, shodno odredbama Zakona o komunalnim djelatnostima.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1Prilog 2 - Tabelarni prikaz saniranih neuređenih odlagališta otpada

2Prilog 3 – tabelarni prikaz investicionih ulaganja u mehanizaciju opreme i infrastrukture

Realizovana je usaglašenost propisa iz nadležnosti lokalne samouprave kojima je regulisana oblast upavljanja otpadom. Shodno članu 13 stav 5 Zakona o upravljanju otpadom, Glavni grad je donio Odluku o načinu odvojenog sakupljanja i sakupljanja komunalnog otpada radi obrade na teritoriji Glavnog grada (Sl.list CG-opštinski propisi br.38/18). Shodno Zakonu o komunalnim djelatnostima usaglašena je Odluka o održavanju čistoće na teritoriji Glavnog grada Podgorice ("Sl.list CG"- opštinski propisi", broj 09/20), Odluka o uređivanju i održavanju zelenih površina ("Sl.list CG" - opštinski propisi " br.9/09, 40/15 i 34/16) i Odluka o komunalnom redu ("Sl.list CG" - opštinski propisi", br. 29/20 i 7/21 ).

Tokom aprila 2024.godine donešen je novi Zakon o upravljanju otpadom, i u narednom periodu izvršiće se usaglašavanje važećih opštinskih propisa sa istim.

1. Zaključna razmatranja

Glavni grad u saradnji sa nadležnim privrednim društvima, Upravom za inspekcijske poslove Glavnog grada i Službom komunalne policije tokom 2023.godine nastavio sa sprovođenjem aktivnosti i mjera na unaprjeđenju upravljanja komunalnim i neopasnim građevinskim otpadom i realizaciji ciljeva definisanih Lokalnim planom upravljanja otpadom, na način kojim se obezbjeđuju najmanji rizici i opasnosti po zdravlje građana i životnu sredinu, kao i na unaprjeđenju razvijanja ekološke svijesti o značaju održivog upravljanja otpadom.

U organizovanju održivog upravljanja otpadom, a u skladu sa zakonskom propisima kojima je regulisana ova oblast, u narednom periodu potrebno je realizovati sljedeće aktivnosti i mjere:

1. Intenzivirati aktivnosti na implementaciji primarne selekcije, shodno Odluci o načinu odvojenog sakupljanja i sakupljanja komunalnog otpada radi obrade na teritoriji Glavnog grada.
2. Izgraditi nedostajuću planiranu infrastrukturu za upravljanje komunalnim i neopasnim građevinskim otpadom:

* Nastaviti sa aktivnostima na postavljanju posuda za selektivno sakupljanje otpada.
* Intenzivirati aktivnosti na izgradnji Postrojenja za preradu neopasnog građevinskog otpada.
* Intenzivirati aktivnosti na izgradnji biokompostane.

1. U cilju sprječavanja nastanka neuređenih odlagališta otpada, od strane Uprave za inspekcijske poslove Glavnog grada i Službe komunalne policije kontinuirano vršiti inspekcijski i komunalni nadzor lokacija devastiranih nepropisnim odlaganjem komunalnog i neopasnog građevinskog otpada radi preduzimanja potrebnih mjera i radnji shodno nadležnostima.
2. Proširiti i jačati administrativne kapacitete na nivou Glavnog grada oblasti upravljanja otpadom:

* Neophodno je nastaviti sa aktivnostima na jačanju institucionalnih kapaciteta, koji predstavljaju uslov za efikasnu realizaciju aktivnosti upravljanja otpadom. To se prije svega odnosi na kadrovsko jačanje organizacione strukture za obavljanje poslova i inspekcijskog i komunalnog nadzora na lokalnom nivou.

1. Intenzivirati aktivnosti na podizanju ekološke svijesti stanovništva o značaju uspostavljanja održivog upravljanja otpadom:

* Razvijanje ekološke svijesti o potrebi pravilnog postupanja sa otpadom, o značaju selektivnog sakupljanja otpada i reciklaži, prije svega kod najmlađe populacije - djece i omladine (kampanje, oglašavanja, promotivni materijali, brošure, eko kampovi, unaprijediti odnos komunalnih službi i stanovništva u dijelu animacije stanovništva).
* Preduzimati potrebe radnje i mjere na sprečavanju nastanka neuređenih odlagališta otpada kroz podizanje ekološke svijesti i sprovođenje kaznenih odredbi.

1. Unaprijediti postojeću i izvršiti nabavku nedostajuće mehanizacije i opreme potrebne za unaprjeđenje upravljanja komunalnim i neopasnim građevinskim otpadom.
2. U saradnji sa Ministarstvom turizma, ekologije, održivog razvoja i razvoja sjevera, Agencijom za zaštitu životne sredine, Eko fondom, NVO sektorom iz oblasti zaštite životne sredine realizovati aktivnosti na uspostavljanju integrisanog upravljanja otpadom.

**Prilog 1**

Tabelarni prikaz sakupljenih količina otpada i sakupljenih reciklabilnih frakcija otpada

Tabela br.1 :Količine sakupljenog otpada i sakupljenih reciklabilnih frakcija otpada

|  |  |  |  |  |  |  |  |
| --- | --- | --- | --- | --- | --- | --- | --- |
| **4.4. PODACI O SAKUPLJENIM KOLIČINAMA OTPADA** | | | | | | | |
| **KOLIČINE SAKUPLJENOG BIORAZGRADIVOG KOMUNALNOG OTPADA, PAPIR, KARTON, OTPAD IZ VRTOVA I PARKOVA,**  **ORGANSKI OTPAD I OSTALE FRAKCIJE**  (Količine sakupljenih količina otpada dati su u tonama ) | | | | | | | |
| **Godina** | **Količina sakupljenog komunalnog otpada** | **Papir +**  **karton** | **Organski otpad.** | **Otpad iz vrtova i parkova** | **Ostali otpad**  **(drvo, odjeća, tekstil, frakcije kabastog i dr)** | **Ukupno sakupljeno** |
| 2023. | 84.317,7 | 289,64 | 9.485,84 | 2.529,53 | 12.647,1 | 24.952,11 |
| **\*Navedeni procenat se odnosi samo na izvađeni materijal iz otpada koji se tretira u Reciklažnom centru**   |  |  |  |  |  |  |  |  |  | | --- | --- | --- | --- | --- | --- | --- | --- | --- | | **Godina** | **Količina sakupljeog kom. otpada** | **KOLIČINE SAKUPLJENIH RECIKLABILNIH FRAKCIJA**  (Količine sakupljenih količina dati su u tonama) | | | | **Ukupno sakupljeno** | **Planirani cilj(%)** | **Realizovani cilj(%)** | | **Papir+kart** | **Plastika** | **Metal** | **Staklo** | | 2023. | 84.317,7 | 289,64 | 165,82 | 42,8 | / | 498,26 | 50 | 5,34\* | | | | | | | | |

**Prilog 2**

Tabelarni prikaz saniranih neuređenih odlagališta otpada u Glavnom gradu

Tabela br.2.Sanirana neuređena odlagališta otpada na teritoriji Glavnog grada

|  |  |  |  |
| --- | --- | --- | --- |
| R. br. | Lokacije neuređenih odlagališta otpada | Uklonjene količine  otpada | Finansijska sredstva utrošena za sanaciju |
|  | Put za carinski terminal,preko puta magacina Okova | 700m³ | 11.398,80€ |
|  | Konik,park šuma u ulici Husinjskih Rudara | 400m³ | 6.084,60€ |
|  | Put za vodoizvorište“ Bolje sestre“ uz rijeku Moraču | 100m³ | 1.972,30€ |
|  | Dajbabe,uz rijeku Moraču,iza magacina HDL | 180m³ | 1.414,40€ |
|  | Dajbabe,kod magacina „HDL“-a | 600m³ | 7.925,00€ |
|  | Konik,izbjegličko naselje | 400m³ | 6.683,80€ |
|  | Stari Aerodrom,prije Dekar pumpe | 200m³ | 3.192,10€ |
|  | Konik,park šuma preko puta reciklažnog dvorišta | 130m³ | 2.592,90€ |
|  | Prostor između“Cedisa“-a,“Cijevna komerc“ i željezničke pruge | 400m³ | 5.785,00€ |
|  | Prostor pored Građevinskog nadzora i labaratorijskih ispitivanja | 150m³ | 2.293,30€ |
|  | Protivpožarni putevi-Ćemovsko polje | 140m³ | 4.757,80€ |
|  | Ćemovsko polje u blizini stočne pijace | 300m³ | 4.936,20€ |
|  | Prostor između“ Novog Duvanskog kombinata“ i „Distributivnog centra“ | 3000m³ | 39.464,70€ |
|  | City kvart,prostor nekadašnje fabrike Radoje Dakić | 2.750m³ | 34.685,50€ |
|  | Kakaricka gora,pored igrališta | 1.450m³ | 19.723,40€ |
|  | Prostor između“Cedis“-a i željezničkih šina | 200m³ | 3.129,40€ |
|  | Prostor iza Stočne pijace | 130m³ | 2.592,90€ |
|  | Prostor između“Naš Diskont“-a,“Jumbo“ i garaže“ Putevi“ | 600m³ | 9.576,30€ |
| Ukupno: | | 11.830m³ | 168.208,40€ |

**Prilog 3**

Tabelarni prikaz prikaz investicionih ulaganja

Sredstva iz Budžeta Glavnog grada

Tabela br. 3:Sredstva uložena iz Budžeta Glavnog grada

|  |  |  |  |
| --- | --- | --- | --- |
| Uložena sredstva iz Budžeta Glavnog grada | | | |
|  | Vrsta ulaganja - investicija | Jed.  mjere | Ukupan iznos  u eurima |
| 1. | Nabavka vozila autosmećar 16m³ za metalnih posuda za sakupljanje komunalnog otpada | 2 | 299.997,72 |
| 2. | Nabavka specijalizovanog buldožera | 1 | 330,935,00 |
| 3. | Nabavka polupodzemnih kontejnera | 70 | 250.000,00 |
| 4. | Nabavka autocistijerne | 1 | 153.000,00 |
| 5. | Nabavka kombinovane radne mašine | 1 | 96.800 |
| 6. | Nabavka vozila kiper-anuiteti | 1 | 47.212,20 |
| 7. | Nabavka reciklomata | 7 | 49.973,00 |
| 8. | Rustične korpe za odlaganje sitnog otpada | 20 | 8.784,60 |
| 9. | Betonske korpe | 46 | 4.981,57 |
|  |  |  |  |
| Ukupno: | | | 1.241.684,09 |

Sredatva „Čistoća“ d.o.o. Podgorica

Tabela br.4:Sredstva uložena iz „Čistoća“ d.o.o Podgorics

|  |  |  |  |
| --- | --- | --- | --- |
| Uložena sredstva „Čistoća“ d.o.o. Podgorica | | | |
| R.br. | Vrsta ulaganja - investicija | Jed.  mjere | Ukupan iznos  u eurima |
| 1. | Nabavka autočistilice | 1 | 159.598,99 |
| 2. | Nabavka polupodzemnih kontejnera | 70 | 135.808,50 |
| 3 | Nabavka metalnih posuda za sakupljanje komunalnog otpada od1,1m³ | 200 | 93.170,00 |
| 4. | Nabavka autocistijerne | 1 | 31.996,90 |
| 5. | Nabavka servera i pratećih komponenti | 1 | 9.329,22 |
| 6. | Izgradnja i sanacija komunalnih objekata za metalne posude za sakupljanje komunalnog otpada od 1,1m³ | 56 | 28.594,72 |
| 7. | Nabavka točkića za kontejenre |  | 8.741,04 |
| Ukupno: | | | 456.377,18 |